armvectores/hy_wikipedia_2023 huggingface dataset:
Օֆիս (հեռուստասերիալ, ԱՄՆ)

«Օֆիս» (անգլ.՝ The Office, թարգ.՝ գրասենյակ), ամերիկյան հեռուստասերիալ, սիթքոմ։ Եթեր է հեռարձակվել 2005 թվականի մարտի 24-ից մինչև 2013 թվականի մայիսի 16-ը՝ ունենալով 9 եթերաշրջան և 201 թողարկում։ Միացյալ Նահանգների ծածկույթում հեռարձակվել է «NBC» հեռուստացանցով և հանդիսանում է բրիտանական արտադրության («BBC») համանուն սիթքոմի ամերիկյան տարբերակը։
Ամերիկյան հանդիսատեսների համար նախատեսված ադապտացիան կատարվել է Գրեգ Դենիելսի կողմից, ով շոշափելի սցենարիստական ներդրումներ է ունեցել «Շաբաթ երեկոյան ուղիղ եթերում», «Բլրի արքան» և «Սիմփսոններ» հեռուստաշոուներում։
Հեռուստասերիալը կենտրոնանում է «Դանդեր Միֆլին» կոչվող թղթավաճառ ընկերության սկրենտոնյան մասնաճյուղում տեղի ունեցող ամենօրյա եռուզեռի վրա։ Գլխավոր հերոսներին մարմնավորում են Սթիվ Կարելը, Ռեյն Ուիլսոնը, Ջոն Կրասինսկին, Ջեննա Ֆիշերը և այլք։ Գլխավոր դերակատար Կարելը, յոթերորդ եթերաշրջանի վերջնամասում որոշում է հեռանալ նախագծից։
Ի տարբերություն առաջին եթերաշրջանի միջին ընդունելությանը, հեռուստասերիալի հետագա եթերաշրջանները (մասնավորապես՝ 2-5) քննադատների շրջանում խիստ բարձր գնահատականների են արժանանում և առաջադրվում բազմաթիվ հեռուստատեսային մրցանակների, մասնավորապես՝ 4 պրայմթայմ Էմմի մրցանակի, (այդ թվում՝ «Լավագույն հումորային հեռուստասերիալ» անվանակարգում)։
2007 թվականին հեռուստասերիալը տեղ է գտել «Թայմ» ամսագրի «Բոլոր ժամանակների 100 լավագույն հեռուստաշոուների» ցանկում։


== Կերպարներ ==


== Ծանոթագրություններ ==


== Արտաքին հղումներ ==
Պաշտոնական կայք (անգլ.)
Էջը TV.com կայքում Archived 2015-04-19 at the Wayback Machine. (անգլ.)
Տագանրոգի փոստատուն

Տագանրոգի փոստատուն (ռուս.՝ Таганрогский почтамт), նաև` Դավիդովիչների բանկիրային տուն (ռուս.՝ Банкирский дом Давидовичей), XX դարի սկզբի մշակութային ժառանգության օբյեկտ ՌԴ Ռոստովի մարզի Տագանրոգ քաղաքում։ Շենքը ստեղծվել է մոդեռն ոճով։ Հասցեն` Ֆրունզեի փողոց, 38։


== Պատմություն ==
Ժամանակակից գլխավոր փոստատան շենքը կառուցվել է 1911 թվականին` բանկիր Ա. Ա. Դավիդովիչի կարգադրությամբ։ Որպես հիմնական շինանյութ օգտագործվել է աղյուսը։ Շինության առաջին հարկը հատկացված էր «Է. Ֆաչինի և ընկ.» բանկի գրասենյակին, որի բացումը տեղի է ունեցել 1912 թվականի հունվարի 20-ին։ Այդ գրասենյակի հիմնադիրը եղել է Էմանուիլ Կարլովիչ Ֆաչինին։ Շենքին փակցված էր «Է. Ֆաչինի և ընկ. բանկիրային տուն» ցուցանակը։ Նույն` 1912 թվականին, բանկիրային տան երկրորդ հարկում սկսել է գործել փոստահեռագրային գրասենյակը։ Նախկինում այն գտնվում էր քաղքենի Սկուրիչի տանը Հունական փողոցում։ Այդ շենքը չի հասել մինչև մեր օրերը։ Երբ շենքն ազգայնացվել է, առաջին և երկրորդ հարկերում սկսել է գործել Տագանրոգի կապի հանգույցը։ 1981 թվականին կորսվել են շենքի պատշգամբները։ Տան ավելի քան հարյուրամյա պատմության ընթացքում հիմնանորոգում չի իրականացվել, և, այնուամենայնիվ, շենքը շարունակում է մնալ լավ վիճակում։


== Նկարագրություն ==
Շինությունը սվաղված չէ։ Ճակատը կառուցված է դեղին և մոխրագույն աղյուսներից։ Գլխավոր մուտքը զարդարում է կամարաձև քիվը։ Մոդեռն ճարտարապետական ոճին բնորոշ տարրեր են պատշգամբային վանդակաճաղերը։ Այժմ դրանք հարթ ձևի քիվապատի վանդակաճաղերն են։


== Ծանոթագրություններ ==
Սավենկի (գյուղ, Լեբեդինի շրջան)

Սավենկի (ուկրաիներեն՝ Савенки), գյուղ Ուկրաինայի Սումիի մարզի Լեբեդինի շրջանում։
2001 թվականի տվյալներով Սավենկի գյուղում բնակվում էր 10 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Վոպրոսի իստորիի ԿՊՍՍ (ամսագիր)

«Վոպրոսի իստորիի ԿՊՍՍ» (ռուս.՝ «Вопросы истории КПСС», «ԽՄԿԿ պատմության հարցեր»), խորհրդային գիտական ամսագիր, ԽՄԿԿ Կենտկոմին առընթեր մարքսիզմ-լենինիզմի ինստիտուտի օրգան։ Առաջին անգամ հրատարակվել է 1957 թվականին, Մոսկվայում (մինչև 1963 թվականի հունվարը՝ երկամսյա)։ 
Հրատարակում էր ԽՄԿԿ պատմությանը վերաբերող նյութեր։ Ամսագրում նշանակալի տեղ են գրավել Վլադիմիր Լենինի և նրա համախոհների կյանքի ու գործունեության, ԽՄԿԿ պատմության կարևորագույն համարվող իրադարձությունների մասին հիշողությունները։ Գրախոսել է պատմա-կուսակցական գրականությունը, վերլուծել Մարքսիզմ Լենինիզմի ինստիտուտի և դրա մասնաճյուղերի, բուհերի ԽՄԿԿ պատմության ամբիոնների հետազոտական գործունեությունը։
Ռամին Ջավադի

Ռամին Ջավադի (պարսկերեն՝ رامین جوادی, գերմ.՝ Ramin Djawadi, հուլիսի 19, 1974(1974-07-19), Դույսբուրգ, Դյուսելդորֆ, Հյուսիսային Հռենոս-Վեստֆալիա, Գերմանիայի Ֆեդերատիվ Հանրապետություն), ազգությամբ պարսիկ գերմանացի ֆիլմերի և հեռուստատեսության համար նվագախմբային երաժշտության երգահան։ Հայտնի է դարձել «Երկաթե մարդը», «Խաղաղօվկիանոսային սահմանագիծ» ֆիլմերի, ինչպես նաև «Փախուստ բանտից», «Գահերի խաղ» և «Տեսադաշտի մեջ սերիալների երաժշտության համար։


== Կենսագրություն ==
Ծնվել է Դույսբուրգում, Գերմանիա։ Ջավադիի հայրը արտագաղթել է Պարսկաստանից, բժշկություն է ուսանել Մյունխենում և աշխատել է որպես վիրաբույժ կրթությունը աշխատելու հետո։
Ջավադին երկար ժամանակ աշխատել է որպես Հանս Ցիմերի ընթերակայող երագահան այնպիսի ֆիլմերում, ինչպիսիք են. «Բեթմեն։ Սկիզբը» և «Կարիբյան ծովի ծովահենները. «Սև մարգարտի» անեծքը»։ Իսկ Ռամինի սեփական աշխատանքներն են «Բլեյդ։ Եռյակ» (RZA-ի հետ համատեղ), «Հարցրու փոշուն», «Ճակատագրին հակառակ», «Որսի սեզոն», «Ո՞վ եք դուք, միստեր Բրուքս», «Կոնտակտների ցանկ», «Տիտանների մարտը» և «Երկաթե մարդը» ֆիլմերի սաունդթրեքները։

Նաև Ջավադին գրել է 2008 թվականի մայիսին էկրաններին հայտնված «Երկաթե մարդը» ֆիլմի երաժշտությունը։ Ֆիլմի վրա իր աշխատանքի համար «Ֆիլմի, հեռուստասերիալի կամ այլ նախագծի լավագույն սաունդթրեք» նոմինացիայում Ջավադին Գրեմմի մրցանակի է արժանացել։
2010 թվականին գրել է «Medal of Honor» համակարգչային խաղի սաունդթրեքը և հետագայում թողարկել է համանուն սկավառակը։ Նույն թվականին գրել է «Շարժիր լաստերդ» մուլտֆիլմի երաժշտությունը։
2011 թվականին գրել HBO հեռուստաալիքի «Գահերի խաղ» հեռուստասերիալի համար երաժշտությունը։
2013 թվականին գրել է «Խաղաղօվկիանոսային սահմանագիծ» ֆիլմի երաժշտությունը։


== Ծանոթագրություններ ==


== Արտաքին հղումներ ==
Կաղապար:Imdb
Կրասնոե (գյուղ, Բոբրովիցայի շրջան)

Անվան այլ կիրառումների համար տե՛ս՝ ԿրասնոեԿրասնոե (ուկրաիներեն՝ Красне), գյուղ Ուկրաինայի Չեռնիգովի մարզի Բոբրովիցայի շրջանում։
2006 թվականի տվյալներով Կրասնոե գյուղում բնակվում էր 57 մարդ։ Բնակչության խտությունը կազմում էր 118,75 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Գենադի Վասիլև

Գենադի Վասիլև (ռուս.՝ Васильев, Геннадий Леонидович, օգոստոսի 31, 1940(1940-08-31), Միխայլովսկի շրջան, Պրիմորիեի երկրամաս, ՌԽՖՍՀ, ԽՍՀՄ - հոկտեմբերի 21, 1999(1999-10-21), Մոսկվա, Ռուսաստան), խորհրդային և ռուս կինոռեժիսոր և սցենարիստ։ 


== Կենսագրություն ==
Գենադի Վասիլևը ծնվել է 1940 թվականի օգոստոսի 31-ին, Ուսուրիյսկ մարզի Միխայլովկա գյուղում։ 1968 թվականին ավարտել է Բեմական արվեստների պետական ռուսական ինստիտուտի ռեժիսորական բաժինը, դրանից հետո եղել է Լենինյան կոմերիտմիության անվան թատրոնի ռեժիսոր Դոնի Ռոստովում։ 1964 թվականից եղել է ԽՄԿԿ անդամ։  
1973 թվականի ավարտել է Սցենարիստների և ռեժիսորների բարձրագույն դասընթացները` Ի. Ֆրէզի ռեժիսորական արվեստանոցում, որից հետո Գենադի Վասիլևը դարձել է Մաքսիմ Գորկու անվան կինոստուդիայի ռեժիսոր։ Մանկական կինոյում ռեժիսորի առաջին հաջողությունը եղել է «Ֆինիստ` Պայծառ Բազե» հեքիաթային ֆիլմը, որը ցուցադրվել է 1975 թվականին և մրցանակի է արժանացել Խիխոնի միջազգային կինոփառատոնում։ Բիլնաների և հեքիաթների հերոսները բազմիցս հայտնվել են նրա ֆիլմերում` «Վասիլի Բուսալև» (1982 թվական), «Սև արքայազն Աջուբան» (1988 թվական), բայց, երիտասարդ հեռուստադիողի համար նույնչափ սիրելի և հայտնի են եղել նաև «Կապիտան Վրունգելի նոր արկածները» կատակերգական-արկածային ֆիլմի և «Երալաշ» հումորային կինոամսագրի սյուժեների կերպարները։
1985 թվականին Վասիլևը առաջին անգամ ուշադրություն է դարձրել պատմական ֆիլմի ժանրին` էկրանավորելով Վալենտին Իվանովի «Նախասկզբանական Ռուսիա» վեպը, իսկ 1991 թվականին նաև թողարկվել է ռուսական պատմության թեմատիկայով ևս մեկ ֆիլմ` «Իվան Ահեղ ցարը»։ 1997 թվականին չինացի կինեմատոգրաֆիստների հետ միասին Գեննադի Վասիլևը նկարահանել է «Կախարդական դիմանկարը» ֆիլմ-հեքիաթը։ 
Ամուսնացել է Գորկու անվան կինոստուդիայի կինոգետ Տատյանա Տուրչանի հետ, որն առաջին ամուսնությունից ունեցել է մեկ դուստր` դերասանուհի Քսենիա Տուրչանը։ Ավելի ուշ ծնվել է նրանց որդին` Եգոր Վասիլևը, որը եղել է «Օստանկինոյի» նորությունների ծրագրի ռեժիսորը։  
Ռեժիսորը մահացել է 1999 թվականի հոկտեմբերի 21-ին, Մոսկվայում, ուղեղի արյունազեղումից։


== Ֆիլմոգրություն ==
Ռեժիսորական աշխատանքներ

1975 թվական` Ֆինիստ` պայծառ բազեն
1976 թվական` Քանի դեռ խփում է ժամացույցը
1978 թվական` Կապիտան Վրունգելի արկածները
1980 թվական` Թռիչք տիեզերագնացի հետ
1982 թվական` Վասիլի Բուսլաև
1986 թվական` Նախասկզբնական Ռուսիան
1989 թվական` Սև արքայազն Աջուբան
1991 թվական` Իվան Ահեղ ցարը
1997 թվական` Կախարդական դիմանկարըՍցենարի հեղինակ

1976` Քանի դեռ խփում է ժամացույցը
1991` Իվան Ահեղ ցարը


== Ծանոթագրություններ ==
Ահարոն Յակուբենկո

Ահարոն Յակուբենկո (անգլ.՝ Aaron Jakubenko, դեկտեմբերի 8, 1988(1988-12-08), Մելբուռն, Ավստրալիա), ավստրալիացի դերասան։ Առավել հայտնի է իր խաղացած Յուրիի և Անդերի դերերով համապատասխանաբար «Դավադրություն 365» և «Շանարայի քրոնիկները» սերիալներում։


== Կարիերա ==
2011 թվականին նա ստացել է մի փոքրիկ դեր Underbelly Files: The Man Who Got Away հեռուստաֆիլմում։ Այնտեղ ոստիկանի դեր է խաղացել։
2012 թվականին նա միացել է Դավադրություն 365 սերիալի դերասանակն կազմին և խաղացել է Յուրիի դերը։
2013 թվականին նա հայտնվել է սերիալում, որի անունն է «Սպարտակ։ Անիծվածների պատերազմ», որտեղ խաղացել է Սամինուսի դերը՝ մի զինվորի, ով աշխատում էր Մարկոս Կրասոսի (Սայմոն Մերրելլս) և նրա «ընկեր» Տիբերիոս Կրասոսի (Քրիստիան Անտիդորմի) հետ։
2013 թվականի փետրվարի 15 ին միացել է Հարևանները հայտնի ավստրալիական սերիալի դերասանական կազմին՝ խաղալով Ռոբերտ Ալան Ռոբո Սլեյդի դերը։


== Ֆիլմագրություն ==


=== Ֆիլմեր ===


=== Սերիալներ ===


== Ծանոթագրություններ ==


== Արտաքին հղումներ ==
Ահարոն Յակուբենկո - դերասան
Ահարոն յակուբենկոն TV.com - ում Archived 2020-06-14 at the Wayback Machine.
Հայաստանի անկախության հռչակագիր (1918)

Անվան այլ կիրառումների համար տե՛ս՝ Հայաստանի անկախության հռչակագիր (այլ կիրառումներ)Հայաստանի անկախության հռչակագիր, Անդրկովկասի Դաշնային Դեմոկրատական Հանրապետությունից հայկական նահանգների անկախության հռչակման մասին հայտարարություն, որը կատարվել է 1918 թվականի մայիսի 30-ին։ Հայաստանի առաջին հանրապետության մասին հայտարարել է Թիֆլիսում 1918 թվականի մայիսի 28-ին։ Անկախության մասին հռչակագիրը մշակվել է Նիկոլ Աղբալյանի կողմից և մայիսի 31-ին հրապարակվել մամուլում։ Առաջին պետությունը, որին ծանուցվել է Հայաստանի անկախության մասին, եղել է Իրանը։


== Բովանդակություն ==
Ավանդական հայերենով՝

Ժամանակակից հայերենով՝


== Տես նաև ==
Հայաստանի առաջին հանրապետության անկախության հռչակում
Հայաստանի անկախության հռչակագիր


== Ծանոթագրություններ ==
Մայակի (գյուղ, Տուլչինի շրջան)

Անվան այլ կիրառումների համար տե՛ս՝ ՄայակիՄայակի (ուկրաիներեն՝ Маяки), գյուղ Ուկրաինայի Վիննիցայի մարզի Տուլչինի շրջանում։
2001 թվականի տվյալներով Մայակի գյուղում բնակվում էր 863 մարդ։ Բնակավայրը զբաղեցնում է 2,57 կմ² տարածք։ Բնակչության խտությունը կազմում էր 335,8 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Պեպելովո (գյուղ, Օկուլովսկի շրջան)

Պեպելովո (ռուս.՝ Пепелово), գյուղ Ռուսաստանի Նովգորոդի մարզի Օկուլովսկի շրջանի կազմում։
Բնակչությունը 2006 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բիեթի (Գորիի շրջան)

Բիեթի (վրաց.՝ ბიეთი), գյուղ Վրաստանում։ Գտնվում է Շիդա Քարթլի մարզի Գորիի շրջանում։


== Դիրք ==
Գտնվում է ծովի մակարդակից 1000 մետր բարձրության վրա։ Շրջկենտրոն Գորիից հեռու է 30 կմ։


== Ծանոթագրություններ ==
Շումշևաշի (գյուղ, Ալիկովսկի շրջան)

Շումշևաշի (ռուս.՝ Шумшеваши, չուվաշերեն՝ Шĕмшеш), գյուղ Ռուսաստանի Չուվաշիա հանրապետության Ալիկովսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կթուն (անձնանուն)

Կթուն, հայկական անուն։ Առաջացել է հայերեն ժողովրդական կթուն բառից, որը Մուշի, Վանի և Նոր Բայազետի բարբառներում նշանակում է «նուշի, ընկույզի և այլն միջուկը, որը կորիզի մեջ ծածկված է»։ Մեկ անգամ հիշատակվել է 1693 թվականին։


== Ծանոթագրություններ ==
Ցիմես

Ցիմես (իդիշ՝ צימעס), հրեական խոհանոցի աղանդեր։ Բաղադրության մեջ է մտնում՝ գազար, լոբու հատիկ և այլ տեսակի ցիմեսներ։ Ցիմեսը պարտադիր բաղադրիչն է հրեական Նոր տարվա, չնայած իր պարզությամբ, այն համարվում է նրբություն ու քնքշություն, դա է պատճառը, որ փոխաբերական իմաստով այս բառն օգտագործվում է այս իմաստովէ «այն ինչ մեզ պետք է», «լավագույն»։


== Արտաքին հղումներ ==
Ցիմես
ցիմեսը գազարի հետ
ցիմեսը լոբու հատիկի հետ
Ցվետնոյ (այլ կիրառումներ)

Ցվետնոյ, կարող է վերաբերել՝

Ցվետնոյ - գյուղակ (խուտոր) Ռուսաստանի Դաշնության Ռոստովի մարզի Զերնոգրադի շրջանում
Ցվետնոյ - գյուղ Ռուսաստանի Դաշնության Ռոստովի մարզի Ռեմոնտնենսկի շրջանում
Բեխար շրջան (Տեխաս)

Բեխար շրջան (անգլ.՝ Bexar County), ԱՄՆ Տեխաս նահանգի 254 վարչական միավորներից մեկը։ 2010 թվականին բնակչության թիվը կազմում էր 1 714 773 մարդ, ինչը դարձրել է շրջանը Տեխասի չորրորդ և ԱՄՆ-ի 19-րդ խոշոր շրջանը։ Շրջկենտրոնը Սան Անտոնիո բնակավայրն է։


== Պատմություն ==
Բեխար շրջանը պաշտոնապես կազմավորվել է 1836 թվականի դեկտեմբերի 20-ին և ի սկզբանե զբաղեցնում էր Տեխասի Հանրապետության գրեթե ամբողջ արևմտյան կեսը։ Իր անվանումը ստացել է Տեխասի 23 մեքսիկական մունիցիպալիտետներից մեկի՝ Սան Անտոնիո-դե-Բեխարի պատվին։


== Աշխարհագրություն ==
ԱՄՆ վիճակագրության բյուրոյի տվյալներով Բեխար շրջանի ընդհանուր մակերեսը կազմում է 3250 կմ², որից 3200 կմ²-ն զբաղեցնում է ցամաքը, իսկ 41 կմ²-ն կամ 1.3 %-ը՝ ջրային տարածքները։


=== Հարևան շրջաններ ===
Քենդալ շրջան (հյուսիս)
Քոմալ շրջան (հյուսիս)
Գուադալուպե շրջան (հյուսիս-արևելք)
Վիլսոն շրջան (հարավ-արևելք)
Ատասկոսա շրջան (հարավ)
Մեդինա շրջան (արևմուտք)
Բանդերա շրջան (հյուսիս-արևմուտք)


== Բնակչություն ==
Բնակչության թիվը 2010 թվականի դրությամբ կազմում էր 1 714 773 մարդ։ Բնակչության խտությունը կազմում էր 534 մարդ/կմ²։ Ռասայական կազմը հետևյալն էր՝ սպիտակամորթներ - 72,9 %, աֆրոամերիկացիներ – 7,5 %, ասիացիներ – 2,4 %, բնիկ ամերիկացիներ (հնդկացիներ) – 0,8 %, խաղաղօվկիանոսյան կղզիների բնակիչներ – 0,1 %, այլ ռասաների ներկայացուցիչներ – 12,7 %, երկու կամ ավելի ռասաների ներկայացուցիչներ – 3,5 %: Իսպանախոսները կամ լատինոամերիկացիները կազմում են բնակչության 58,7 %–ը (անկախ ռասայից)։
Տարիքային կազմը հետևյալն է՝ 28,50 % - 18 տարեկանից փոքր, 10,70 % - 18-24 տարեկան, 30,60 % - 25-44 տարեկան, 19,90 % - 45-64 տարեկան և 10,40 % 65 և ավելի բարձր։ Շրջանի բնակչի միջին տարիքը 32 տարեկան է։ Յուրաքանչյուր 100 կնոջը բաժին է ընկնում 94,70 տղամարդ։ 18 տարեկանից բարձր յուրաքանչյուր 100 կնոջը բաժին է ընկնում 91,20 տղամարդ։
Բնակչության աճի դինամիկան ըստ տարեթվերի․


== Ծանոթագրություններ ==
Բերյոզովկա (գյուղ, Մալովիսկայի շրջան)

Անվան այլ կիրառումների համար տե՛ս՝ ԲերյոզովկաԲերյոզովկա (ուկրաիներեն՝ Березівка), գյուղ Ուկրաինայի Կիրովոգրադի մարզի Մալովիսկայի շրջանում։
2001 թվականի տվյալներով Բերյոզովկա գյուղում բնակվում էր 810 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Միքայել Ապրեսյան

Միքայել (Միշա) Մարտինի Ապրեսյան (փետրվարի 1, 1954(1954-02-01), Երևան, Հայկական ԽՍՀ, ԽՍՀՄ - մայիսի 28, 2012(2012-05-28), Երևան, Հայաստան, հանգչում է «Եռաբլուր» զինվորական պանթեոնում), Ղարաբաղյան պատերազմի մասնակից, «Արցախ» գնդի հրամանատար, Արցախյան պատերազմի հերոս։


== Կենսագրություն ==
Արցախյան պատերազմի հերոս Միքայել Ապրեսյանը ծնվել է 1954 թվականի փետրվարի 1-ին Երևանում։ Խորհրդային բանակի կազմում ծառայել է ԽՍՀՄ Հյուսիսային նավատորմում։ Ահա և այստեղ Միքայելը աչքի է ընկել ռազմական բնագավառում ցուցաբերած բարձր կազմակերպվածությամբ և պատրաստվածությամբ։


== Արցախյան պատերազմ ==
1988 թվականից Միքայելը ակտիվ մասնակցություն է ունեցել Արցախյան պատերազմին։ Զբաղվել է զենք-զինամթերքի ձեռքբերումներով նախկին Խորհրդային Միության տարբեր հանրապետություններից, այնուհետև տեղափոխել Հայաստան և Արցախ։
1988 թվականին Միքայել Ապրեսյանը, Վարդանյան Սամվելի հետ միասին անդամագրվել են Արցախի «Վրիժառուներ» ջոկատին, որը իրականացնում էր հատուկ նշանակության օպերացիաներ (Շահումյանի շրջան (ԼՂՀ) -&nbsp։ Էրքեջ, Բուզլուխ, Մանաշիդ և այլն)։
1989 թվականին Միքայել Ապրեսյանը և Վարդանյան Սամվելը ստեղծել են «Արցախ գունդ» ռազմական միավորը, որը գործում էր Արցախի և Հայաստանի տարածքում՝ Արցախ գնդի I-ին հրամանատար Սամվել Վարդանյան, շտաբի պետ Միքայել Ապրեսյան։
1991 թվականին Սամվել Վարդանյանի զոհվելուց հետո Միքայել Ապրեսյանը «Արցախ» գնդի ռազմական խորհրդի կողմից ընտրվել է հրամանատար։
Մասնակցել է Հայաստանի հյուսիսարևելյան և հարավային սահմանների պաշտպանությանը՝ Իջևան, Բերդ, Վահան գյուղ, Արծվաշեն, Գորիս և այլն, ինչպես նաև ԼՂՀ-ի ինքնապաշտպանական և ազատագրական մարտական գործողություններին՝ Մարտակերտի շրջան-Մատաղիս, Վերին Հոռաթաղ, Դրնբոն, Կիչան, Չլդրան, Լենինավան, Չայլու և այլն, Ասկերանի շրջան։ Ակտիվ մասնակցություն է ունեցել Քարվաճառի և Քաշաթաղի ազատագրմանը։
Միքայելի հրամանատարությամբ "Արցախ գունդը" մասնակցել է նաև Շուշիի ազատագրման գործողություններին ապահովելով ինչպես զենք զինամթերքի մատակարարումը, այնպես էլ անմիջականորեն մասնակցելով ռազմական գործողություններին։


== Քաղվածքներ ==
2010 թվականի տված մի հարցազրույցի ժամանակ «Արցախ» գնդի հրամանատարն ասել է.


== Պարգևներ ==
«Հայրենիքին մատուցած ծառայությունների համար» 2-րդ աստիճանի մեդալ (2009)։
Արիության մեդալ (2012)։


== Աղբյուրներ ==


== Արտաքին հղումներ ==
Սիրտը բոլորի համար ցավում էր. մարտական ընկերները «Արցախ» գնդի հրամանատար Միքայել Ապրեսյանի մասին Archived 2012-05-30 at the Wayback Machine. 28 Մայիս, 2012
Միքայել (Միշա) Ապրեսյան(չաշխատող հղում) 29 Մայիս, 2012
Սերժ Սարգսյանը ստիպված է լինելու իր օլիգարխների զորքերը տանել ճակատ 29 Հունիս, 2010
Քուվեյթի վարչական բաժանում

Քուվեյթը բաժանված է 6 պրովինցիաների (մուհաֆազաների, արաբ․՝ محافظة‎‎‎ muḥāfaẓä), որոնք իրենց հերթին բաժանվում են շրջանների։


== Տես նաև ==
ISO 3166-2:KW
1263

1263 թվական, ոչ նահանջ տարի, ըստ Գրիգորյան օրացույցի սկսում է երկուշաբթի օրը։ Սա մեր թվարկության 1263 թվականն է, 
XIII դարի 63-րդ տարին։


== Դեպքեր ==


== Ծնունդներ ==


== Մահեր ==
Մուուսիկա

Մուուսիկա (էստ․՝ Muusika), գյուղ Էստոնիայի Հարյումաա նահանգի Կեռնու շրջանում։
2011 թվականի տվյալներով գյուղում բնակվում էր 131 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Դաշմա

Դաշմա, գետակ Արածանիի ավազանում, Մագասար գետի օժանդակը։ Հոսում է Ալաշկերտի շրջանով։


== Ծանոթագրություններ ==
Թելման Գևորգյան (ճարտարապետ)

Անվան այլ կիրառումների համար տե՛ս՝ Թելման Գևորգյան (այլ կիրառումներ)Թելման Եգորի Գևորգյան (հունիսի 23, 1934(1934-06-23), Մեղրի, Հայկական ԽՍՀ, ԱԽՖՍՀ, ԽՍՀՄ - օգոստոսի 30, 1998(1998-08-30), Երևան, Հայաստան), հայ ճարտարապետ։


== Կենսագրություն ==
1959 թվականին ավարտել է Երևանի պոլիտեխնիկական ինստիտուտը։
1964-1976 թվականներին աշխատել է Երևաննախագիծ ինստիտուտում որպես նախագծի գլխավոր ճարտարապետ։ 1976-1979 թվականներին Գեոդեզիայի ինստիտուտում ստեղծել և ղեկավարել է ճարտարապետական հուշարձանների չափագրության բաժինը։ 1979-1998 թվականներին աշխատել է ՀՀ պատմության ու մշակույթի հուշարձանների պահպանման և օգտագործման վարչությունում։


== Ստեղծագործական գործունեություն ==
Գևորգյանի նախագծերով Երևանում իրականացվել են՝

«Մոսկվա» ամառային կինոթատրոնը (1966, ՀԼԿԵՄ մրցանակ՝ 1967)
ՀՀ Կառավարության վարչական շենքը («3-րդ կառավարական տունը», 1976)
«Ձորագյուղ» ազգագրական թանգարան-թաղամասը (1982)
Դիլիջանի ազգագրական ճարտարապետական թանգարան-թաղամասը (1970-ական թթ.)Աշխատությունները նվիրված են հայկական ճարտարապետական հուշարձաններում միջնադարյան չափային համակարգի կիրառման, հատակագծման և ծավալատարածային հորինվածքի համաչափական կարգի վերլուծությանը։ Հրատարակության է պատրաստել «Հայկական ճարտարապետության համաչափությունները» մենագրությունը։ 
Երիտասարդ ճարտարապետների ստեղծագործության (1968), «Տարվա լավագույն կառույց և նախագիծ» (1989) համամիութենական ստուգատեսների, Սոֆիայի «Բիենալե-85»-ի դափնեկիր է։


== Ծանոթագրություններ ==
Սենտ Էտիեն դը Սեր

Սենտ Էտիեն դը Սեր (ֆր.՝ Saint-Étienne-de-Serre), համայնք Ֆրանսիայի Օվրեն-Ռոն-Ալպեր մարզի Արդեշ գավառում։
Բնակչությունը 2008 թվականի դրությամբ կազմում է 209 մարդ, բնակչության խտությունը` 12.65 մարդ/կմ²։ Բնակավայրը զբաղեցնում է 16.52 կմ² տարածք։


== Աշխարհագրություն ==
Գտնվում է Փարիզ քաղաքից 480 կմ հարավ, Լիոն քաղաքից` 110 կմ հարավ, Պրիվա քաղաքից` 9 կմ հյուսիս-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 122 աշխատունակ (15-64 տարեկան) բնակիչ, որոնցից ակտիվ էին 77-ը, իսկ ոչ ակտիվները` 45։ Ակտիվության ցուցանիշը կազմում է 63,1 %։ 77 աշխատունակ մարդկանցից աշխատել է 64 անձ (35 տղամարդ և 29 կին)։ Գործազուրկ են եղել 13 անձ (6 տղամարդ և 7 կին)։ 45 անաշխատունակներից 8-ը եղել են աշակերտներ կամ ուսանողներ, 24-ը` թոշակառուներ, իսկ 13-ը չեն աշխատել տարբեր պատճառներով։


== Տես նաև ==
Արդեշ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Սերգեյ Բեգլարյան

Սերգեյ Անդրանիկի Բեգլարյան (օգոստոսի 8, 1969(1969-08-08) - 1996), ազատամարտիկ-հրամանատար։ 1985-1987 թվականներին սովորել է Երևանի ռազմական թեքումով հատուկ դպրոցում։


== Գործունեություն ==
1987-1989 թվականներին ծառայել է ՕԴՀ-ում տեղակայված ԽՄՀՄ զորախմբում։ Ավարտել է Ստեփանակերտի գյուղատնտեսական տեխնիկումը (1986)։
Եղել է Շուշիի ՊՇ շտաբի պետ, 1994 թվականից՝ հրամանատար։ Մասնակցել է ընդհատակյա զինված պայքարին, ինչպես նաև Ստեփանակերտ, Ջանհասանի, Շուշիի, Լաչինի, Քելբաջարի, Մարտակերտի, Աղդամի, Հադրութի, Կուբաթլուի, Ֆիզուլիի, Հորադիզի և այլ բնակավայրերի ինքնապաշտպանական և ազատագրական մարտերին։


== Պարգևատրումներ ==
Հետմահու պարգևատրվել է ԼՂՀ «Մարտական խաչ» 1-ին աստիճանի շքանշանով, «Շուշիի ազատագրման համար» մեդալով։ Թաղված է Ստեփանակերտի հուշահամալիրում։
Գիորգեթ

Գիորգեթ (վրաց.՝ გიორგეთი), գյուղ Վրաստանում։ Գտնվում է Կախեթի մարզի Լագոդեխի շրջանում։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 607 մարդ։


== Ծանոթագրություններ ==
Կոմիտաս (կտավ)

Անվան այլ կիրառումների համար տե՛ս՝ Կոմիտաս (այլ կիրառումներ)«Կոմիտաս», ՀԽՍՀ արվեստի վաստակավոր գործիչ Եղիշե Թադևոսյանի (1870-1936) 1936 թվականին վրձնած մեծադիր կտավը՝ ստեղծված 1903 թվականին արված «Կոմիտաս» էտյուդի հիման վրա, որը գտնվում է Հայաստանի ազգային պատկերասրահի Ֆոնդապահոցում։


== Նկարագրություն ==
«Կոմիտաս» էտյուդը համարվում է Թադևոսյանի թեմատիկ դիմապատկերի նշանավոր գործերից և նրա վերջին կտավն է։ Կտավը ստեղծվել է 1903 թվականին Բյուրականում արված էտյուդի հիման վրա։ Նկարիչը պատկերել է մեծ երաժշտագետին որպես մարդկային կատարյալ տիպար։ Նա Կոմիտասին վրձնել է հենված ծառին, ոտքերը ամուր հայրենի հողի վրա։


== Էտյուդի տվյալներ ==
«Կոմիտաս» էտյուդն ունի 30 սմ բարձրություն, 23 սմ լայնություն, նյութը՝ ստվարաթուղթ, յուղաներկ։


== Գրականություն ==
Դրամբյան Ռուբեն Գրիգորի, Եղիշե Թադևոսյան, Երևան, 1955։
Եղիշե Թադևոսյան (ծննդյան 100-ամյակին նվիրված ցուցահանդեսի կատալոգ), Երևան,


== Ծանոթագրություններ ==


== Արտաքին հղումներ ==
Եղիշե Թադևոսյան Archived 2016-04-03 at the Wayback Machine.
Մեր մեծերը - Եղիշե Թադևոսյան
Կաթնագետ (գետ)

Կաթնագետ (Շիրկայուխ), գետակ Հայաստանի Գեղարքունիքի մարզում, Սպիտակաջուր գետի աջ օժանդակը։ Սկիզբ է առնում Սևանի լեռներից և Կախակն գյուղի հարավային եզրին միախառնվում մայր գետին։ Երկարությունը՝ 6 կմ։


== Ծանոթագրություններ ==
Գյուլբանաֆ

Գյուլբանաֆ, գյուղ Արևմտյան Հայաստանում, Կիլիկիայի Ուրֆայի նահանգում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կիլիկիայի հայաբնակ բնակավայրեր


== Ծանոթագրություններ ==
Մորոզի (այլ կիրառումներ)

Մորոզի, կարող է վերաբերել՝

Մորոզի - գյուղ, Ուկրաինայի Պոլտավայի մարզի Զենկովի շրջանում
Մորոզի - գյուղ, Ուկրաինայի Պոլտավայի մարզի Կոբելյակի շրջանում
Վոլոկոնովկա (գյուղ, Չեռնյանսկի շրջան)

Վոլոկոնովկա (ռուս.՝ Волоконовка), գյուղ Ռուսաստանի Բելգորոդի մարզի Չեռնյանսկի շրջանի կազմում։
Բնակչությունը վերջին գրանցված տվյալներով կազմում էր 657 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Միադուն

Միադուն, գյուղ Արևմտյան Հայաստանում, Խարբերդի վիլայեթի Ակնի գավառակում։ Գտնվում էր Ակն քաղաքից 25 կմ հարավ-արևելք, Եփրատ գետի ձախափնյա լեռնահովտում, Անջրդի գետի դիմաց։


== Անվան ստուգաբանություն ==
Ըստ ոմանց գյուղի անվանումը կապված է հին միտանի ցեղանվան հետ։


== Պատմություն ==
Գյուղն ավերվել է, իսկ բնակիչների մեծ մասը զոհվել է թուրքական յաթաղանից 1915 թվականի Մեծ եղեռնի ժամանակ։ Փրկվածները տարագրվել են տարբեր երկրներ։


== Բնակչություն ==
1870 թվականին ուներ 120 տուն հայ, 1914 թվականին՝ 75 տուն հայ և մի քանի տուն թուրք բնակիչ։


== Պատմամշակութային կառույցներ ==
Միադունն ուներ Ս. Աստվածածին անունով մի գեղեցիկ եկեղեցի։ Գյուղի շրջակայքում կան Տիկին երկան Մուղարա և Սեքու Մուղարա սրբավայրները, քարայրներ, գերեզմանատուն։


== Կրթություն ==
Գյուղն ուներ Բագրատյան (հետագայում՝ Ներսիսյան) վարժարան։


== Վարչական բաժանում ==
Գյուղը բաժանված էր 4 թաղամասերի, որոնցից յուրաքանչյուրը գտնվում էր ոչ բարձրադիր բլուրի վրա։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Էրիկա Կիրպու

Էրիկա Կիրպու (էստ․՝ Erika Kirpu, հունիսի 22, 1992(1992-06-22), Տարտու, Էստոնիա), էստոնացի սուսերամարտիկ (սուսեր), օլիմպիական չեմպիոն, աշխարհի չեմպիոն, Եվրոպայի կրկնակի չեմպիոն, աշխարհի առաջնությունների և Եվրոպական խաղերի մեդալակիր։


== Կենսագրություն ==
Մայրը՝ Իրինա Սատանենկոն, ռուս է, իսկ հայրը՝ Վիկտոր Կիրպուն, էստոնացի։ Էրիկա Կիրպուն ծնվել է Մոսկվայում, բայց մեծացել է Տարտուում։ Նրա մայրենի լեզուն ռուսերենն է, բայց նա խոսում է նաև էստոներեն, անգլերեն և իտալերեն։


== Սպորտային նվաճումներ ==
2012 թվականին Լենյանոյում կայացած Եվրոպայի առաջնությունում Էրիկա Կիրպուն Յուլիա Բելյաևայի, Իրինա Էմբրիխի և Քրիստինա Կուսկի հետ թիմով նվաճել է բրոնզե մեդալ, իսկ 2013 թվականին Զագրեբում՝ ոսկե։
2014 թվականի սուսերամարտի աշխարհի առաջնությունում Կազանում հաջողվել է բրոնզե մեդալ նվաճել անհատական ​​սուսերամարտում։ Այնուհետև, իր թիմակիցների հետ մրցման վերջին օրը Կիրպուն թիմային պայքարում նվաճել է արծաթ։ Եզրափակչում նրանք պարտվել են միայն ռուսներին։ 2015 թվականին շվեյցարական Մոնտրյո քաղաքում անցկացված Եվրոպայի առաջնությունում Էստոնիայի հավաքականը նվաճել է արծաթե մեդալներ։ Նույն թվականին անցկացված առաջին Եվրոպական խաղերում Էրիկա Կիրպուն բրոնզե մեդալ է նվաճել է թրասուսեր դիսցիպլինայում։
2016 թվականի հունիսին Թորունում կայացած Եվրոպայի առաջնությունում թիմային մրցաշարում նվաճել է ոսկե մեդալ։
2017 թվականի աշխարհի առաջնությունում Էրիկան ​​դարձել է աշխարհի չեմպիոն՝  Էստոնիայի պատմության մեջ առաջին հաղթանակը տանելով թիմային առաջնությունում։
2018 թվականին էստոնացի սուսերամարտիկը բարձրացել է մայրցամաքային առաջնության թիմային մրցաշարի պատվո հարթակի երրորդ տեղը։
2020 թվականին Տոկիոյում կայացած Ամառային օլիմպիական խաղերում Էրիկա Կիրպուն նվաճել է ոսկե մեդալ թիմային սուսերամարտում։


== Ծանոթագրություններ ==
Ահնիձոր (այլ կիրառումներ)

Ահնիձոր, կարող է վերաբերել՝

Ահնիձոր - գյուղ է Հայաստանի Հանրապետության Լոռու մարզում
Ահնիձոր - գետ Լոռու մարզում
Կուպրիյանովկա (ավան, Կրիվոե Օզերոյի շրջան)

Կուպրիյանովկա (ուկրաիներեն՝ Купріянівка), ավան Ուկրաինայի Նիկոլաևի մարզի Կրիվոե Օզերոյի շրջանում։
2001 թվականի տվյալներով Կուպրիյանովկա ավանում բնակվում էր 13 մարդ։ Բնակավայրը զբաղեցնում է 0,186 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Հայ կանանց գթության միություն

Հայ կանանց գթության միություն, հիմնվել է 1915 թվականին, Նոր Ջուղայում, գործում է ցայսօր։ Մինչև 1932 թվականը կոչվել է «Կարմիր խաչ»։ Նպատակն էր օգնել չքավոր ընտանիքներին, հիվանդներին, որբերին, պատերազմից տուժած զինվորներին և նրանց ընտանիքներին, նպաստել նոր սերնդի հայեցի դաստիարակությանը։ Միությունը ղեկավարում է 2 տաբի ժամկետով ընտրված վարչությունը։ 1970 թվականին Նոր Ջուղայում բացվել է միության ծերանոցը։
Փոքր Կոնդոմա

Փոքր Կոնդոմա (ռուս.՝ Малая Кондома), գետ Ռուսաստանում, հոսում է Կեմերովոյի մարզում։ Գետի երկարությունը 25 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Տոմ գետն է, գետի ենթաավազանը Տոմ գետն է։ Գետի գետային ավազանը (Վերին) Օբ գետն է՝ մինչև Իրտիշի։


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Տամագոչի

Տամագոչի (ճապ.՝ たまごっち), վիրտուալ ընտանի կենդանի։ Հիմնականում ձվաձև փոքրիկ համակարգիչ է, մոտ 5 սմ տրամագծովով, lcd էկրանով և երեք կոճակով։ Արտադրողն է ճապոնական Բանդայի ընկերությունը։ Անունը կազմված է «տամագո» (ճապոներեն՝ ձու) և watch (անգլերեն՝ ժամացույց) բառերից։
Առաջին անգամ շուկայումն է հայտնվել 1996 թվականի նոյեմբերին։
Ռոչելլա Վալդեմոնե

Ռոչելլա Վալդեմոնե (իտալերեն՝ Roccella Valdemone), կոմունա Իտալիայում, գտնվում է Սիցիլիայի մարզում, Մեսինայի գավառում։
Բնակչությունը կազմում է 842 մարդ (2008 թվականի տվյալներով), բնակչության խտությունը կազմում է 21 մարդ/կմ²։ Զբաղեցնում է 40 կմ² մակերես տարածք։ Փոստային ինդեքսն է՝ 98030։ Հեռախոսային կոդը՝ 0942։
Կոմունայի հովանավորներն են Ամենասուրբ Աստվածածինը, տոնակատարությունը օգոստոսի 15-ին և Սուրբ Նիկոլաս Միրացի հրաշագործը։


== Ժողովրդագրություն ==
Բնակչության աճ։


== Համայնքի վարչակազմ ==
Հեռախոսահամար՝ 0942 965409
Էլեկտրոնային փոստ՝ serverroccella@virgilio.it
Պաշտոնական կայք՝ http://www.comune.roccellavaldemone.me.it/


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Սենտո

Սենտո (ճապ.՝ 銭湯), հանրային բաղնիքներ Ճապոնիայում։ Սովորաբար այդ բաղնիքները բարձրաբերձ խողովակներով մեկ, երկու հարկանի հսկայական շենքեր են։ Այդպիսի մի բաղնիք օրական հաճախում են հազարավոր քաղաքացիներ։ Այցելուների թիվը հատկապես նկատելի է իրիկնային ժամերին։ Կանայք, երեխաներն ու ծերունիները հասցնում են լողանալ մինչև այցելուների երեկոյան հոսքը։ Որպես կանոն, սենտոները բաց են ժամը 15։00-ից մինչև կեսգիշեր։


== Ծիսակատարությունը ==
Ճապոնիայում բաղնիքն ավելին է, քան հիգենիկ արարողությունը։ Դա մարմնական և հոգևոր մաքրման պահ է՝ միսոգի (ջրով մաքրվելու ծես)։ Այստեղ զրուցում են, վիճում, կարևոր խնդիրներ լուծում։ Համարվում է, որ բարդ հարցերի լուծման, փիլիսոփայական վեճերի և քաղաքական բանավեճերի լավագույն վայրը բաղնիքն է, ավելի ստույգ՝ խաշող ջրով ավազանը։ Լոգանքի բաժանմունքի առջև հաճախորդը հանում է կոշիկները, վճարում մուտքի համար և մտնում հանդերձարան։ Այստեղ նա հագուստը դարսում է հատուկ զամբյուղում, որը դնում է դարակին։


== Ծանոթագրություններ ==
Ջունգլիներ

Ջունգլիներ (անգլերեն՝ Jungle-ջանգալ, հինդի և մարատհի լեզուներով՝ անտառ, խիտ մացառուտներ), ծառաթփուտային մացառուտներ՝ բարձր, կոշտ ցողունավոր խոտերի համակցությամբ։ Ջունգլիներ են կոչվում նաև ծառային լիաններով միահյուսված անանցանելի խիտ անտառներն ու թփուտները։ Տարածված են արևադարձային և մերձարևադարձային կլիմա ունեցող վայրերի ճահճապատ հողերում (առավելապես Հնդկաստանում, Հնդկաչինում, Զոնդյան կղզիներում և այլուր)։ Բնորոշ են ակացիաները, ստերկուլիան, ռոտանգովյան արմավենին, հսկա բամբուկները, բարձրախոտերը և այլ ծառատեսակներ։
Սանչո IV (Նավարրայի թագավոր)

Սանչո IV Գարսես Պենյակենսկիյ (անգլ.՝ Sancho IV Garcés el de Peñalén 1039 - հունիսի 4, 1076 կամ 1076, Peñalén, Funes, Kingdom of Pamplona), Նավարրայի թագավորը 1054 թվականից։ 
Գարսիա III թագավորի և Էստեֆանի դե Ֆուայի որդին։ 


== Կենսագրություն ==
Սանչոն Գարսի III-ի Ատապուերկի մոտ ճակատամարտի ժամանակ եղել է ռազմական ճամբարում։ Նա այդ ժամանակ 14 տարեկան էր։ Նրա մայրը թագավորության ժամանակավոր կառավարիչն էր, իսկ նրա մահից հետո 1058 թվականին Սանչոն սկսել է կառավարել այն ինքնուրույն։ Կառավարության սկզբում Սանչոն իր հորեղբոր՝ Ռամիրո Առագոնսկիի հետ դաշինք է կնքել ընդդեմ սարագոսցիների ղեկավարի՝ ալ-Մուկտադիրայի՝ հաղթելով և պաշարելով նրան ըստ արժանավույն։ 1067 թվականին Սանչո II Կաստիլսկին հարձակվել է Նավարրայի վրա՝ հուսալով, հետ վերադարձնել այն հողերը, որոնք հայրն էր կորցրել։ Սանչո Նավարսկին օգնություն է խնդրել իր ազգական եղբորից՝ Սանչո I Արագոնյանից, այդ իսկ պատճառով էլ այդ ընդհանրումը պատմության մեջ է մտել «Երեք Սանչոների կռիվը» անվանումով։ Որում հաղթանակ տարավ Սանչո Կաստաիլյան՝ իր ռազմական առաջնորդ Սիդ Կամպեադորի ռազմական առաջնորդության տաղանդի շնորհիվ։ Պատերազմի արդյունքում Նավարրան կորցրել է Բուրեբումը, Ալտա-Ռիոհուն և Ալավան։
1076 թվականին Ռամոն Գարսեսը դավադրություն է կազմակերպել ընդդեմ եղբորը, արդյունքում Սանչոն մահացել է Պենյալենում։ Սանչոյի մահից հետո արքայատոհմական ճգնաճամ էր։ Նավարրացիները թագավոր ընտրեցին Սանչո Արագոնին, իսկ Լեոնում և Կաստիլիայում որպես թագավոր ճանաչեցին աքսորված Գարսիա Սանչեսին։


== Ծանոթագրություններ ==


== Արտաքին հղումներ ==
Հովհաննես Թումանյանի անվան հանրապետական մանկական գրադարան (Արցախի Հանրապետություն)

Հովհաննես Թումանյանի անվան հանրապետական մանկական գրադարան, բացվել է 1947 թվականին Ստեփանակերտում։ 1965 թվականին գրադարանին տրվել է մարզային մանկական գրադարանի կարգավիճակ և կոչվել Հովհաննես Թումանյանի անվան։ Սկզբնական շրջանում գրքային ֆոնդը 50 հազար միավոր էր, 1988 թվականին՝ 120 հազար միավոր։ 1992 թվականին գրադարանի շենքը ռմբակոծությունից փլվել է, գրքային ֆոնդի 70 %-ը ոչնչացել։ Ներկայումս գրադարանը տեղավորված է ԼՂՀ մշակույթի և երիտասարդության պալատի առաջին հարկում, գրքային ֆոնդը 46,7 հազար միավոր է, ընթերցողների թիվը՝ 7,6 հազար, ունի 42 շրջիկ կետեր, սպասարկման, համալրման և մշակման բաժիններ։ Գրադարանը հանրապետության բոլոր դպրոցական գրադարանների համար մեթոդական կենտրոն է։
(8881) Պրիալնիկ

(8881) Պրիալնիկ (անգլ.՝ Prialnik), աստերոիդ աստերոիդների հիմնական գոտում։ Հայտնաբերվել է 1993 թվականի մարտի 19-ին UESAC ծրագրի կողմից Լա Սիլյայում։
Միջին հեռավորությունը Արեգակից կազմում է 2,727848 ա. մ., առավելագույնը մոտենում է 2,6436 ա. մ. հեռավորության վրա և հեռանում 2,8121 ա. մ.։ Արեգակի շուրջ մեկ ամբողջական պտույտ է կատարում 1645,62 երկրային օրվա ընթացքում, իր ուղեծրով շարժվելով միջինում 0,218763 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,95° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8881) Պրիալնիկ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Սեմենցևո (գյուղ, Սիչովսկի շրջան)

Անվան այլ կիրառումների համար տե՛ս՝ ՍեմենցևոՍեմենցևո (ռուս.՝ Семенцево), գյուղ Ռուսաստանի Սմոլենսկի մարզի Սիչովսկի շրջանի կազմում։
Բնակչությունը 2007 թվականին գրանցված տվյալներով կազմում էր 44 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Տագիլյան տավար

Տագիլյան տավար, կաթնատու տավարի ցեղ։ Բուծվել է 18-19-րդ դարերում, Ուրալում, տեղական ուրալյան տավարը տրամախաչելով խոլմոգորյան և հոլանդական ցեղերի հետ։ Գերակշռող մասի թույրը սևաբղետ է և սև, հանդիպում են նաև կարմիր, գորշ, մոխրագույն։ Ցուլերի կենդանի զանգվածը 700-900 կգ Է, կովերինը՝ 400-500 կգ։ Կովերի տարեկան միջին կաթնատվությունը 3500-4000 կգ է (լավագույն տնտեսություններում՝ 5000 կգ և ավելի, որոշ առանձնակներինը՝ 10000 կգ)։ Կաթի յուղայնությունը՝ 4,0-4,2%։ Մինչև 1,5 տարեկան բտված մատղաշի սպանդային ելքը 57-58% Է։ Կենդանիները հարմարված են կլիմայական խիստ պայմաններին։ 
Բուծվում է ՌԴ Սվերդլովսկի, Չելյաբինսկի, Տյումենի մարզերում և այլ երկրամասերում։
Նարնիայի ժամանակագրություններ

Նարնիայի տարեգրություններ (անգլ.՝ The Chronicles of Narnia), Քլայվ Սթեյփլս Լյուիսի ֆենտեզի ժանրի վիպաշար բաղկացած յոթ գրքից։ Այնտեղ պատմվում է մոգական Նարնիա երկրում հայտնված երեխաների մասին, որտեղ կենդանիները կարողանում են խոսել, մոգությունը ոչ ոքի չի զարմացնում, իսկ բարին կռվում է չարիքի հետ։ Նարնիայի քրոնիկաները բովանդակում են երեխաների համար պարզ ձևով մատուցվող քրիստոնեական գաղափերը։ Ի լրացումն այդ քրիստոնեական թեմաներին, Լյուիսը նաև նկարագրում է հունական և հռոմեական դիցաբանության կերպարների նախապատկերներին, ինչպես նաև բրիտանական և իռլանդական հեքիաթներից վերցրած որոշ մոտիվներ։
Վիպաշարը լայն ժողովրդայնություն է վայելում։ 2006 թվականին վաճառվել է գրքի ավելի քան 100 միլիոն կրկնօրինակ աշխարհի 41 լեզուներով (Kelly 2006, Guthmann 2005), կան էկրանավորումներ, թատերական բեմադրումներ, համակարգչային խաղեր։
Գրքերի բնօրինակ ցիկլի պատկերազարդումով զբաղվում էր Պաուլինա Բեյնսը։


== Արտաքին հղումներ ==
Նարնիայի քարտեզը
Ժորա Ամիրջանյան

Ժորա Արամայիսի Ամիրջանյան (հունիսի 26, 1937(1937-06-26), Բաբեկի շրջան, Նախիջևանի Ինքնավար Խորհրդային Սոցիալիստական Հանրապետություն, Ադրբեջանական ԽՍՀ, ԽՍՀՄ - սեպտեմբերի 9, 1999(1999-09-09), Երևան, Հայաստան), հայ գյուղատնտես։ Գյուղատնտեսական գիտությունների դոկտոր (1994): Հայաստանի գյուղատնտեսական ակադեմիայի թղթակից անդամ (1994): Հայաստանի հողագետների ընկերության նախագահ (1988):


== Կենսագրություն ==
Ժորա Ամիրջանյանը ծնվել է 1937 թվականի հունիսի 26-ին, Զնաբերդ գյուղում (Նախիջևանի Բաբեկի շրջան)։ 1963 թվականին ավարտել է Հայկական գյուղատնտեսական ինստիտուտը։ 1963-1999 թվականներին աշխատել է ՀՀ գյուղատնտեսության նախարարության Հողագիտության և ագրոքիմիայի գիտահետազոտական ինստիտուտում, 1986-1988 թվականներին՝ Ագրոքիմիայի բաժնի վարիչ։ 1988-1999 թվականներին եղել է Հողագիտության և ագրոքիմիայի գիտահետազոտական ինստիտուտի տնօրեն։
Աշխատանքները վերաբերում են ՀՀ հողերում միկրոտարրերի ընդհանուր և շարժուն ձևերի պարունակության, գյուղատնտեսական մշակաբույսերի ցանքերում միկրոպարարտանյութերի կիրառության արդյունավետության և հողերի էկոլոգիական վիճակի խնդիրներին։ Համահեղինակ է Հայաստանի հողային ծածկույթի ատլասի (1990, ռուսերեն), ՀՀ հողային քարտեզների (1998, անգլերեն)։
Ամիրջանյանը մահացել է 1999 թվականի սեպտեմբերի 9-ին, Երևան քաղաքում։


== Անդամակցություն ==
Հողագետների միջազգային ընկերության անդամ (1988)
Ագրոքիմիկոսների և ագրոէկոլոգների միջազգային ընկերությունների անդամ (1988)
Վերլուծական քիմիայի և քրոմատագրության հասարակական ակադեմիայի պատվավոր անդամ (1988)
Էկոլոգիայի միջազգային ակադեմիայի անդամ (1996)


== Երկեր ==
Workcat. AM-YeHGA: Тезисы докладов научной конференции: Молодые ученые - развитию агропромышленного комплекса / Отв. ред.: Амирджанян Ж. А., 1988.
Հայաստանի հողային ծածկույթի ատլասը։ Երևան, 1990։
ՀՀ հողային քարտեզները։ Երևան, 1998։


== Ծանոթագրություններ ==
Դուգլաս Նորթ

Դուգլաս Սեսիլ Նորթ (անգլ.՝ Douglass Cecil North, նոյեմբերի 5, 1920(1920-11-05)[…], Քեմբրիջ, Մասաչուսեթս, ԱՄՆ - նոյեմբերի 23, 2015(2015-11-23)[…], Benzonia, Բենզի շրջան, Միչիգան, ԱՄՆ), ամերիկացի ականավոր տնտեսագետ, Նոբելյան մրցանակի դափնեկիր՝ տնտեսության պատմության ուսումնասիրության նոր ուղղության ստեղծման համար («Կլիոմետրիա»), որը ենթադրում է տնտեսական վիճակագրության կիրառում տնտեսական զարգացման պատմության ուսումնասիրության ժամանակ (1993)։


== Կենսագրություն ==
Սովորել է Բերկլիի Կալիֆորնիայի համալսարանում, որտեղ ստացել է դոկտորի աստիճան։ Դասավանդել է Վաշինգտոն նահանգի Սիեթլի և Սենտ Լուիսի Վաշինգտոնի համալսարաններում։
Ջոն Քոմոնսի անվան մրցանակի դափնեկիր (1991), Ադամ Սմիթի մրցանակի կրկնակի դափնեկիր (1994, 1996)։
Կլիոմետրիայի համահիմնադիրներից մեկը։ Նորթը պատմության մեջ նշում է տնտեսագիտական 2 հեղաշրջում․ առաջինը կապված է սեփականության իրավունքի ձևավորման հետ, երկրորդը՝ հեղինակային իրավունքի առաջացման հետ։
Էվոլյուցիոն քաղաքատնտեսության եվրոպական ասոցիացիայի պատվավոր նախագահ։


== Աշխատություններ ==
The Rise of Western World (1973) (Ռ․ Թոմասի հետ համատեղ)
Institutions, Institutional Change and Economic Performance (1990)


== Գրականություն ==
Блауг М. Норт, Дуглас С. // Великие экономисты после Кейнса = Great Economists since Keynes: An introduction to the lives & works of one handred great economists of the past. — СПб.: Экономикус, 2009. — С. 219-221. — 384 с. — (Библиотека «Экономической школы», вып. 42). — 1 500 экз. — ISBN 978-5-903816-03-3


== Ծանոթագրություններ ==


== Արտաքին հղումներ ==
Ինքնակենսագրությունը Նոբելյան մրցանակի կայքում
Книга «Институты, институциональные изменения и функционирование экономики», PDF, 1 Мб
Лекция «Вклад неоинституционализма в понимание проблем переходной экономики»
Лекция на вручении Нобелевской премии 9 декабря 1993 года
Դուգլաս Նորթի կենսագրությունը Archived 2007-09-27 at Archive.is
Լոզովենկա (գյուղ, Բալակլեյայի շրջան)

Լոզովենկա (ուկրաիներեն՝ Лозовенька), գյուղ Ուկրաինայի Խարկովի մարզի Բալակլեյայի շրջանում։ Հիմնադրվել է 1730 թվականին։
Չճշտված տվյալներով Լոզովենկա գյուղում բնակվում էր 602 մարդ։ Բնակավայրը զբաղեցնում է 1,51 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բեգլի

Բեգլի (անգլ.՝ Begley), անգլիական ազգանուն։ Ազգանունը կրող հայտնի անձանցից են

Անդրեա Բեգլի (1986-), բրիտանացի երգչուհի
Թոմաս Բեգլի (1970—1993), Ժամանակավոր Իռլանդական հանրապետության բանակի կամավորԷդ Բեգլի

Էդ Բեգլի Ավագ - ամերիկացի դերասան, Օսկարի դափնեկիր (1901-1970)
Էդ Բեգլի Կրտսեր - ամերիկացի դերասան, շրջակա միջավայրի պաշտպան (1949-)կեղծանուններ.Լուիս Բեգլի (իսկական անուն ազգանունը` Լյուդվիգ Բեգլեյտեր, ծնվ. 1933), ամերիկացի գրող, կինոսցենարիստ, փաստաբան
Controlla

«Controlla», երգ՝ ձայնագրված կանադացի երգիչ և կոմպոզիտոր Դրեյքի կողմից։ Թողարկվել է 2016 թվականի հունիսի 7-ին որպես Դրեյքի Views չորրորդ ստուդիական ալբոմի չորրորդ սինգլ OVO, Young Money, Cash Money և Republic լեյբլներում։ Երգը գրվել է Դրեյքի, Boi-1da-ի, Ալեն Ռիտերի, Dwayne Chin-Quee-ի, Ստեֆան Մաքգրեգորի, Մոսես Դևիսի, Դոնալդ Դենիսի, Գարի Ջեքսոնի, Պատրիկ Ռոբերթսի, Էնդրյու Թոմասի կողմից, իսկ որպես պրոդյուսերներ հանդես են եկել՝ Boi-1da, Supa Dups, Di Genius, Ritter։ Սինգլն զբաղեցրել է 18-րդ հորիզոնականը Մեծ Բրիտանիայում (UK Singles Chart) և ընդգրկվել լավագույնների ցանկում աշխարհի բազմաթիվ երկրներում (այդ թվում գլխավորել է US Rhythmic Billboard հիթ-շքերթը)։


== Առևտրային հաջողություն ==
«Controlla» երգը հասել է բրիտանական հիթ-շքերթի 18-րդ հորիզոնականին։ Այն զբաղեցրել է 16-րդ հորիզոնականը Billboard Hot 100 հիթ-շքերթում, հասել է առաջին հորիզոնականին Rhythmic (Billboard) և հինգերորդ հորիզոնականին Hot R&B/Hip-Hop Songs հիթ-շքերթներում։  Մեծ Բրիտանիայում (ինչպես նաև Միացյալ Նահանգներում) սինգլի տպաքանակը գերազանցել է 0,4 միլիոնը, և այն ստացել է ոսկե հավաստագիր։


== Արձագանքներ ==
Pitchfork Media հրատարակությունը «Controlla» երգը կոչել է լավագույններից մեկը 2016 թվականի արդյունքներով (այն տեղադրելով իր «2016 թվականի 100 լավագույն երգեր» (անգլ.՝ «100 best songs of 2016») ամփոփիչ ցանկի 62-րդ հորիզոնականում).
Երգն ընդգրկվել է Billboard-ի կողմից կազմված 2016 թվականի ԱՄՆ լավագույն սինգլների ցանկում (41-րդ հորիզոնական)։


== Հիթ-շքերթներ ==


== Հավաստագրումներ ==


== Ծանոթագրություններ ==


== Արտաքին հղումներ ==
«Controlla» ՅուԹյուբում
Շեյխ Զայիդի մզկիթ

Շեյխ Զայիդի մզկիթ (արաբ․՝ مسجد الشيخ زايد‎‎), աշխարհի վեց ամենամեծ մզկիթներից մեկը։ Գտնվում է Արաբական Միացյալ Էմիրությունների մայրաքաղաք Աբու Դաբիում։ Անվանվել է ի պատիվ հիմնադիր և Արաբական Միացյալ Էմիրությունների առաջին նախագահ շեյխ Զայիդ իբն Սուլտան ալ-Նահյանի, վերջինս հուղարկավորված է մզկիթի հարևանությամբ։ Մզկիթը պաշտոնապես բացվել է 2007 թվականի Ռամադանի ժամանակ։
Այս մզկիթը Դուբայի Ջումեյրա մզկիթի հետ միասին բացառություն են կազմում. այս երկու մզկիթներ կարող են մտնել բոլոր (ոչ միայն մուսուլմանները) ցանկացողները։ Զբոսաշրջության նախարարությունը հայտարարել է, որ մզկիթում ինչպես մուսուլման, այնպես էլ ոչ մուսուլման զբոսաշրջիկների համար էքսկուրսիաներն անցկացվում են 2008 թվականի մարտի կեսերից։ Զայիդ մզկիթի մուտքն ու էքսկուրսիաներն անվճար են։ Ըստ հանրահայտ TripAdvisor-ի տեղեկությունների՝ շեյխ Զայիդի մզկիթը երկու անգամ ճանաչվել է որպես աշխարհի երկրորդ ամենատարածված զբոսաշրջային վայր։


== Համաշխարհային ռեկորդներ ==
Նման ընդարձակ տարածքում փռված գորգը համարվում է աշխարհում ամենամեծ գորգը։ Այն պատրաստվել է «Իրանի գորգեր» ընկերության կողմից՝ ըստ իրանցի նկարիչ Ալի Խալիկի նկարի։ Գորգի մակերեսը 5627 քառակուսի մետր է, այն պատրաստել է շուրջ 1200 ջուլհակ, 20 տեխնիկական խումբ և 30 աշխատակից։ Գորգի քաշը կազմում է 47 տոննա՝ 35 տոննա բուրդ և 12 տոննա բամբակ։ Գորգի կառուցվածքի մեջ կա 2 268 000 հանգույց։
Մզկիթի սրահներում կախված է գերմանական արտադրության յոթ ջահ՝ զարդարված նրբաթերթ ոսկով և ավստրիական Սվարովսկի ընկերության արտադրության բյուրեղներով։ Մզկիթի գլխավոր ջահը աշխարհում ամենամեծն էր (10 մետր տրամագծով, 15 մետր բարձրությամբ և մետ 12 տոննա քաշով) մինչև 2010 թվականի հունիսի 26-ը, երբ հարևան Քաթարում կախվեց ավելի մեծ ջահ։ Այնուամենայնիվ, այն համարվում է մզկիթում կախված ամենամեծ ջահը։


== Ճարտարապետություն ==
Մզկիթում միաժամանակ կարող է տեղավորվել 50 հազար հավատացյալ։ Աղոթքի գլխավոր դահլիճը նախատեսված է 7 հազար աղոթողի համար։ Գլխավոր դահլիճի հարևանությամբ գտնվող երկու սրահներից յուրաքանչյուրում տեղավորվում է մինչև 1500 մարդ։ Այս երկու սենյակները նախատեսված են կանանց համար։
Մզկիթի չորս անկյուններում կանգնած են չորս մինարեթները, որոնք բարձրանում են մոտ 170 մետր։ Գլխավոր շենքի արտաքին շերտը ծածկում են 82 գմբեթները։ Գմբեթները զարդարված են սպիտակ մարմարով, նրանց ներքին գեղարվեստական ձևավորումը ևս իրականացված է մարմարով։ Ներքին բակը պատված է գունավոր մարմարով և կազմում է մոտ 17 400 մ²։


== Ծանոթագրություններ ==


== Արտաքին հղումներ ==
Мечеть шейха Зайда в Абу-Даби, ОАЭ – история создания, описание, фото- и видеоматериалы
Мечеть Зайда в Абу-Даби: архитектура, время проведения экскурсий, как добраться Archived 2016-11-05 at the Wayback Machine.
Мечеть Зайда ибн Султана ан-Нахайяна. Фоторепортаж
Ֆոտովիժսկի գյուղական խորհուրդ (Գլուխովսկի շրջան)

Ֆոտովիժսկի գյուղական խորհուրդ  (ուկրաիներեն՝ Фотовизька сільська рада), Ուկրաինայի Սումիի մարզի Գլուխովսկի շրջանում։
2001 թվականի տվյալներով Ֆոտովիժսկի գյուղական խորհրդում բնակվում էր 404 մարդ։ Խորհրդում կա 4 բնակավայր։ 


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Մեդեա Ջուղելի

Մեդեա Նիկոլաևնա Ջուղելի (վրաց.՝ მედეა ჯუღელი, ռուս.՝ Медея Николаевна Джугели, օգոստոսի 1, 1925(1925-08-01), Քութայիս, Վրացական ԽՍՀ, ԱԽՖՍՀ, ԽՍՀՄ - հունվարի 8, 2016(2016-01-08), Թբիլիսի, Վրաստան), խորհրդային մարմնամարզուհի, 1952 թվականի օլիմպիական խաղերի չեմպիոն։ ԽՍՀՄ սպորտի վաստակավոր վարպետ (1952)։


== Մարզական կարիերա ==
1959 թվականին ավարտել է ֆիզիկական կուլտուրայի ինստիտուտը։ Եղել է ԽՍՀՄ-ի հավաքականի կազմում, որը  թիմային մրցումներում հաղթել է Հելսինկիում անցկացվող (1952) ամառային օլիմպիական խաղերին, խմբային վարժություններում արծաթե մեդալակիր։  ԽՍՀՄ մարմնամարզության ութակի չեմպիոն, հաղթել է 1946-1947 թթ. և 1951-1955 թթ. ուղիղ թռիչքի մրցաշարերում։
Համաշխարհային ուսանողական խաղեր քառակի չեմպիոն։
1962 թվականից  Խորհրդային Միության կոմունիստական կուսակցության անդամ։ Աշխատել է Վրաստանի սպորտային մարմնամարզության  հավաքականի մարզիչ (1962-1965) և ԽՍՀՄ հավաքականի (1965-1970) մարզիչ, եղել է միջազգային կարգի մրցավար, ինչպես նաև Վրաստանի  սպորտային մարմնամարզության ֆեդերացիայի փոխնախագահ (1991-2005)։


== Պարգևներ և կոչումներ ==
Պարգևատրվել է «Պատվո շքանշանով»։
Վրացական ԽՍՀ-ի վաստակավոր մարզիչ (1971), Վրացական ԽՍՀ սպորտի և ֆիզիկական կուլտուրայի վաստակավոր գործիչ (1973)։
Թբիլիսիի պատվավոր քաղաքացի։ 2012 թվականին Վրաստանի սպորտի նախարարության որոշմամբ նրան շնորհվեց Վրաստանի սպորտի ասպետ  բարձրագույն սպորտային կոչումը։


== Ծանոթագրություններ ==


== Արտաքին հղումներ ==
«Медея Николаевна Джугели» (ռուսերեն)։ Peoples.ru։ Արխիվացված օրիգինալից 2012-04-16-ին
Թելմանովոյի շրջան

Թելմանովոյի շրջան (ուկրաիներեն՝ Тельманівський район), շրջան Ուկրաինայի Դոնեցկի մարզում։
Ստեղծվել է 1923 թվականին։ Վարչական կենտրոնը՝ Թելմանովո։


== Աշխարհագրություն ==
Շրջանի տարածքի մակերեսը կազմում է 1340 կմ²։


== Բնակչություն ==
2013 թվականի մարդահամարի արդյունքներով շրջանում բնակվում էր 29441 մարդ։ Բնակչության խտությունը կազմում էր 21,97 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Պետական վիճակագրական ծառայության կայքը (ուկր.)